Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 1 Pv 479/14/1107	Pezinok, 11.11.2014
EEČ : 2-14-99-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
trestné stíhanie  obvineného  XXXXX, nar. XXXXX v Banskej Bystrici,  trvalé  bydlisko XXXXX  pre   prečin  zanedbania  povinnej  výživy podľa § 207 ods. 1, ods. 3 písm. c) Tr. zák., ktorého sa dopustil na tom skutkovom základe, že v mieste svojho trvalého bydliska a všade tam, kde sa zdržiaval, neplnil svoju vyživovaciu povinnosť voči svojej dcére XXXXX, nar. XXXXX, v období od mesiaca január roku 2014 do mesiaca september roku 2014 vrátane, napriek tomu, že mu táto povinnosť vyplýva predovšetkým z ustanovenia § 62 Zák. o rodine a taktiež mu bola deklarovaná rozsudkom Okresného súdu Pezinok sp. zn. XXXXX zo dňa 26.11.2010, právoplatného a vykonateľného dňom 06.05.2011 v sume 140,-Eur, vždy do 15-teho dňa v mesiaci k rukám matky XXXXX, nar. XXXXX, trvale bydlisko XXXXX, čím mu tak vznikol dlh na výživnom v sume 1.010,-Eur, 

lebo zanikla trestnosť činu

Odôvodnenie:
             Vyšetrovateľ PZ uznesením zo dňa 02.07.2014 pod ČVS:XXXXX podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Tr. zák. na vyššie uvedenom skutkovom základe.

Dňa 13.10.2014 predložil vyšetrovateľ PZ na Okresnú prokuratúru Pezinok vyšetrovací spis s návrhom na zastavenie trestného stíhania z dôvodu zániku trestnosti činu pretože obvinený si svoju vyživovaciu povinnosť dodatočne splnil a dlžné výživné v plnej výške uhradil.  

Preskúmaním vyšetrovacieho spisu som dospela k záveru, že návrh vyšetrovateľa PZ  je dôvodný.

Dňa 22.09.2014 poškodená XXXXX vo svojej výpovedi o výsluchu svedka – poškodeného uviedla, že obvinený je uhradil dlžnú sumu vo výške 1.300,-Eur vkladom na účet poškodenej. Týmto považuje dlh, ktorý mal na výživnom XXXXX za uhradený v plnej výške.  

Preskúmaním vyšetrovacieho spisu prokurátor dospel k záveru, že návrh povereného príslušníka PZ  je dôvodný.
              
         Podľa § 207 Tr. zák. sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. Podľa § 207 ods. 3 písm. c) Tr. zák. sa páchateľ potrestá odňatím slobody na jeden až päť rokov ak spácha zanedbanie povinnej výživy hoci bol v predchádzajúcich 24 mesiacoch za taký trestný čin odsúdený alebo z výkonu trestu odňatia slobody uloženého za taký trestný čin prepustený. 

         Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

         Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

         Vzhľadom na to, že obvinený Walter Slez si svoju povinnosť voči oprávnenej splnil a dlžné výživné uhradil za obdobie, pre ktoré bol trestne stíhaný a súčasne splnil podmienky uvedené v § 86 písm. a) Tr. zák., rozhodla som tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martina Sofia Svitnič
prokurátorka